Eesti Tennise Liidu seeniorkoondiste moodustamise juhend võistkondlikeks tiitlivõistlusteks.

Antud juhend on koostatud juhuks, kui ühes vanuseklassis soovivad oma võistkonda tiitlivõistlusele registreerida mitu erinevat tennisemängijat.

1. Eelisõigus maailma edetabelis top 350 kuulunud mängijal
   1. Maailma edetabelis (ATP, WTA) 350 parima hulka kuulunud mängijal on automaatselt esmane õigus võistkonna loomiseks. Oma soovist võistkondlikel tiitlivõistlusel osaleda, peab eelisõigusega mängija andma teada hiljemalt:
      1. 2 kuud enne registreerimistähtaja lõppu, kui tiitlivõistlus toimub Euroopas
      2. 3 kuud enne tiitlivõistluste regisreerimise lõppu, kui tiitlivõistlus toimub väljaspool Euroopat.

Kui selleks tähtajaks ei ole eelisõigusega mängija avaldanud soovi tiitlivõistlusel oma võistkonnaga osaleda, siis ta kaotab oma eelisõiguse. Ülejäänud soovijate vahel selgitatakse välja õigus võistkond moodustada järgmistel alustel:

1. Tiitlivõistlustele eelnevatel Eesti seeniorite meistrivõistlustel osalemine.
2. Oma vanuseklassi tulemus Eesti seeniorite meistrivõistlustel. Eelise annab parem tulemus üksikmängus.
3. ITF ranking. Eelise annab parem koht üksikmängu edetabelis.
4. Eksperthinnang. Kui eelnevaid punkte ei ole võimalik rakendada, annab hinnagu Eesti Tennise Liidu seeniortennise toimkond.

Kõik vaidlused ja erimeelsused koondiste moodustamisel lahendab Eesti Tennise Liidu seeniortennise toimkond.